اسلام آباد : وزیراعظم شہباز شریف اینو شنگھائی کارپوریشن آرگنائزیشن (ایس سی او) نا سروکی دیوان اٹ ویڈیو لنک آ بشخ ہلیک‘ ترجمان دفتر خارجہ نا رد اٹ وزیراعظم شہباز شریف بھارتی ہم منصب نریندر مودی نا سلہ غا ایس سی او دیوان اٹ بشخ ہلیک‘ وزیراعظم ایس سی او کونسل آف ہیڈز آف سٹیٹ نا 23میکو دیوان اٹ ویڈیو لنک آ ساڑی مریک‘ ترجمان دفتر خارجہ پارینے کہ ایس سی او دیوان اٹ تنظیم نا پوسکن آباسک انا وڑ اٹ ایران ءِ بخیر کننگک۔ پاکستان ایس سی او ءِ علاقائی سلامتی و شونہالیکن فورم سرپند مریک‘ دیوان ساڑی اہم انگا جہانی و علاقائی ویل آتیا سجفک‘ ایلو کنڈآ چینی وزارت خارجہ نا رد اٹ صدر شی جن پنگ ہم اینو ویڈیو لنک آ شنگھائی تعاون تنظیم نا سروکی دیوان اٹ بشخ ہلیک و تران کیک۔
(آن لائن)
